তিনি উপজেলার সদর ইউনিয়নের উত্তর গোগাউরা গ্রামের মৃত আব্দুর রাজ্জাকের ছেলে। জানা যায়, শায়েস্তাগঞ্জ থেকে ছেড়ে আসা চুনারুঘাটগ্রামী একটি গ্যাস চালিত টেম্পু (চট্ট মেট্টো-প ০৫০-৮৮৭) রাইসমিল বাজারে পৌছলে ওই সময় আবু ছালাম রাস্তা পারাপার হওয়ার সময় তাকে ওই টেম্পুটি চাপা দেয়। পরে স্থানীয়রা টেম্পুটি আটক করে এবং আহত অবস্থায় আবু ছালামকে প্রথমে চুনারুঘাট হাসপাতালে নিয়ে যায়। চুনারুঘাট হাসপাতালের কর্তব্যরত ডাক্তাররা আবু ছালামের অবস্থা আশঙ্কাজনক হলে প্রথমে হবিগঞ্জ সদর হাসপাতাল ও পরে সিলেট ওসমানী মেডিকেল কলেজ হাসপাতালে প্রেরণ করেন। সিলেটে চিকিৎসাধীন অবস্থায় রাত সাড়ে ৭টায় আবু ছালাম মারা যান।